# קתרין מוניג

קתרין מוניג
Katherine Moennig|  |
|
לידה |
29 בדצמבר 1977 (בת 48) פילדלפיה שבפנסילבניה שבארצות הברית |
|
מדינה |
ארצות הברית  |
|
השכלה | * האקדמיה האמריקאית לאמנויות הדרמה (1998)
* Academy of Notre Dame de Namur
 |
|
תקופת פעילות |
מ-2000  |
|
בת זוג | Ana Rezende  |
| **פרופיל ב-IMDb** |
|   |

**קתרין סיאן מוניג** (באנגלית: **Katherine Sian Moennig**; נולדה ב-29 בדצמבר 1977) היא שחקנית אמריקאית. היא ידועה בעיקר בתפקידה כשיין מקאצ׳ן  בסדרה "ישנן בנות" (2004–2009) ומסדרת ההמשך שלה "ישנן בנות: הדור הבא" (אנ') (2019–2023). שיחקה גם את התפקיד של לנה בדרמת הפשע של רשת שואוטיים, "ריי דונובן" מ-2013 עד 2019.

## ביוגרפיה

מוניג היא ילידת פילדלפיה שבפנסילבניה. היא בתה של הרקדנית מרי זאן והנגר (מתמחה בהכנת כינורות) וויליאם מוניג. כמו כן, היא האחיינית של השחקנית בליית' דאנר, ובת הדודה של במאי הקולנוע ג'ייק פאלטרו ושל השחקנית זוכת פרס האוסקר, גווינת' פלטרו. היא מכונה "Alt.Gwyn" (גווין האלטרנטיבית) בפי חבריה, משום שהיא דומה אך שונה ממנה.

מוניג עברה להתגורר בניו יורק בגיל 18 במטרה ללמוד באקדמיה האמריקאית לאמנויות הדרמה במנהטן.

## קריירה

בשנת 1999, קיבלה את התפקיד הראשי בקליפ "יש מישהו בבית" של להקת "Our Lady Peace".
התפקיד הראשי הראשון שלה היה בסדרת הטלוויזיה "אמריקאים צעירים", כשגילמה את ג'קלין "ג'ייק" פראט, בחורה שמתקבלת לפנימייה לבנים בלבד, ומסיימת כאשר היא מתאהבת בבנו של הדיקן, המילטון שמגולם על ידי איאן סומרהולדר.

מוניג גילמה תפקידים רבים של לסביות או טרנסג'נדרים. היא נבחנה לתפקיד של ברנדון טינה בסרט "בנים אינם בוכים", אך הפסידה את התפקיד לטובת הילרי סוונק. היא גילמה טרנסקסואל לפני ניתוח ב"חוק וסדר: מדור מיוחד". היא הופיעה כאמנית לסבית ומאהבת לשעבר של הדמות אותה גילמה סופיה מיילס בסרט "בית ספר לאמנות".

בשנת 2004 החלה מוניג לגלם את דמותה של שיין מקאצ'ן בסדרת הדרמה "ישנן בנות" ברשת הטלוויזיה Showtime, שרצה במשך 6 עונות עד לסיומה ב-2009.

ב-12 באפריל 2006, מונינג הופיעה במחזה "אופוטרופוס" לצידו של השחקן לי פייס. במחזה, היא שיחקה "בחורה אמריקאית" – חייל אמריקאי צעיר ממערב וירג'יניה שנהפך לשעיר לעזאזל בסקנדל הקשור להתעללות בכלא העיראקי.

בשנת 2008, מוניג ביצעה הופעת אורח בתור החשודה מרי לאנדיס בסדרה "CSI: מיאמי".

בשנת 2011 שיחקה במותחן המשפטי "סנגור במבחן", שמבוסס על הספר באותו שם מאת מייקל קונלי.

בשנים 2013–2019 שיחקה בתפקיד קבוע בתור לנה בסדרת הדרמת-פשע "ריי דונובן" ברשת שואוטיים.

בשנת 2016 כיכבה בסרט הקומי "My Dead Boyfriend" בבימויו של אנתוני אדוארדס ולצידן של הת'ר גראהם וג'ינה גרשון.

בשנת 2017, מוניג קריינה את ספר האודיו הראשון שלה, The Late Show מאת מייקל קונלי.

בשנת 2019, מוניג שחזרה את תפקידה כשיין מקאצ׳ן  בסדרת ההמשך "ישנן בנות: הדור הבא  ששודרה ברשת שואוטיים במשך שלוש עונות עד לסיומה ב-2023. באותה שנה, מוניג החלה להנחות את הפודקאסט PANTS עם חברתה הקרובה, ליישה היילי.

## חיים אישיים

בשנת 2017 נישאה למוזיקאית הברזילאית אנה רזנדה , הגיטריסיטית של להקת הרוק Cansei de Ser Sexy, ושתיהן מתגוררות כיום בלוס אנג'לס.

## פילמוגרפיה

### קולנוע

| שנה | סרט | תפקיד | הערות |
| --- | --- | --- | --- |
| 2001 | אהבה בדרך הקשה  | דבי |  |
| חדשות הספנות  | גרייס מוסופ |  |
| 2004 | *Invitation to a Suicide* | איב |  |
| 2006 | בית ספר לאמנות  | קנדיס |  |
| 2009 | כולם בסדר  | ג'ילי |  |
| 2011 | סנגור במבחן | גלוריה |  |
| 2012 | אבודה  | אריקה לונסדייל |  |
| 2014 | *Default* | ג'וליאנה |  |
| 2016 | *My Dead Boyfriend* | זואי |  |
| 2017 | *Lane 1974* | הללויה |  |
| 2023 | *Squealer* | ארלין |  |
| TBA | *Perfect* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2000 | *Young Americans* | ג'קלין "ג'ייק" פראט | תפקיד ראשי; 8 פרקים |
| 2001 | חוק וסדר | מליסה קובין | פרק: "For Love or Money" |
| 2003 | חוק וסדר: מדור מיוחד | שריל אייברי | פרק: "Fallacy" |
| 2004–2009 | ישנן בנות | שיין מקאצ׳ן  | תפקיד ראשי (6 עונות); 70 פרקים |
| 2008 | CSI: מיאמי | מארי לאנדיס | פרק: "Rock and a Hard Place" |
| 2009–2010 | שלושה נהרות  | ד"ר מירנדה פוסטר | תפקיד ראשי; 13 פרקים |
| 2010 | דקסטר | מישל אנג'לו | פרק: "First Blood" |
| 2013–2019 | ריי דונובן | לנה ברנהם | תפקיד ראשי (7 עונות); 77 פרקים |
| 2019 | בוגרת-כזה | פרופ' פייג' הוסון | 8 פרקים |
| 2019–2023 | ישנן בנות: הדור הבא  | שיין מקאצ׳ן  | תפקיד ראשי (3 עונות); 28 פרקים
גם מפיקה בפועל (2019–2021; 18 פרקים)
גם במאית הפרק: "Quiet Before the Storm"‏(2019) |
| 2022 | ריי דונובן: הסרט  | לנה ברנהם | סרט טלוויזיה של שואוטיים |
| 2024 | מתבייתים | גוון | 3 פרקים |

## קישורים חיצוניים

 מדיה וקבצים בנושא **קתרין מוניג** בוויקישיתוף

* קתרין מוניג, ברשת החברתית X (טוויטר)
* קתרין מוניג, ברשת החברתית אינסטגרם
* קתרין מוניג, במסד הנתונים הקולנועיים IMDb (באנגלית)
* קתרין מוניג, באתר AllMovie (באנגלית)
* קתרין מוניג, באתר Rotten Tomatoes (באנגלית)
* קתרין מוניג, במסד הנתונים הקולנועיים KinoPoisk (ברוסית)
* ק'תרין מוניג באתר הרשמי של הסדרה "ישנן בנות" (The L Word) (הקישור אינו פעיל, 9 באוגוסט 2016)